6. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Μ.2311/323 της 4 Ιουν./5 Ιουλ.  1977 (ΦΕΚ Β΄ 628) Περί καθορισμού των αναγκαίων διατυπώσεων καταβολής των τελών κυκλοφορίας ως και του προσθέτου ειδικού τέλους των αυτοκινήτων των αναπήρων πολέμου κλπ. ΄Εχοντας υπόψη: 1.Τη διάταξη του άρθρου 4 του Ν. 490/1976 «περί τροποποιήσεως και συμπληρώσεως των διατάξεων περί ατελούς εισαγωγής ενίων ειδών υπό αναπήρων. 2.Τη Δ. 6445/1497/15.10.1976 κοινή απόφαση των Πρωθυπουργού και Υπουργού των Οικονομικών «περί αναθέσεως αρμοδιοτήτων εις τους Υφυπουργούς Οικονομικών», αποφασίζουμε: 1.Εξουσιοδοτούμε τους κατά τόπο αρμόδιους Οικον. Εφόρους όπως από της ισχύος της αποφάσεως αυτής με απόφασή τους μετά διαπίστωση για τη συνδρομή των νομίμων προϋποθέσεων, εγκρίνουν την απαλλαγή από τα τέλη κυκλοφορίας και το εφάπαξ πρόσθετο ειδικό τέλος, σύμφωνα με τις διατάξεις του άρθρου 1 του Ν. 490/1976, των επιβατικών αυτοκινήτων ιδιωτικής χρήσεως που ανήκουν κατά πλήρη κυριότητα σε αναπήρους πολέμου κλπ. δικαιούμενα πρόσωπα. ΙΙ.Για την έκδοση της κατά τα ανωτέρω αποφάσεως πρέπει να προσκομίζονται τα εξής δικαιολογητικά κατά κατηγορίες αναπήρων: Α.ΑΝΑΠΗΡΟΙ ΠΟΛΕΜΟΥ ΑΞΙΩΜΑΤΙΚΟΙΟΠΛΙΤΕΣ ΚΑΙ ΑΝΑΠΗΡΟΙ ΕΙΡΗΝΙΚΗΣ ΠΕΡΙΟΔΟΥ (άρθρο 1 παρ. 1, 2 και 3 του Ν. 490/1976). α)Αίτηση απαλλαγής με υπεύθυνη δήλωση του άρθρου 1 του Ν.Δ. 105/69 ότι δεν έχουν τύχει απαλλαγής για άλλο αυτοκίνητο. β)Κεκυρωμένο αντίγραφο γνωματεύσεως της Ανωτάτης του Στρατού Υγειονομικής Επιτροπής στην οποία, εν όψει της φύσεως της αναπηρίας, να βεβαιούται η ανάγκη χρήσεως από τον ενδιαφερόμενο ανάπηρο επιβατικού αυτοκινήτου. Στις περιπτώσεις στις οποίες η προσαγομένη ως άνω γνωμάτευση φέρει ημερομηνία εκδόσεως, πέραν του 6μήνου θα πρέπει να συνοδεύεται αυτή με πρόσφατο βεβαιωτικό σημείωμα της Επιτροπής αυτής για τη γνησιότητά της ή να προσάγεται νέα γνωμάτευση της ανωτέρω Επιτροπής. γ)Κεκυρωμένο αντίγραφο πράξεως κανονισμού πολεμικής συντάξεως ή προκειμένου για αναπήρους ειρηνικής περιόδου συναφούς πράξεως άλλης αρμοδίας αρχής από την οποία αυτοί λαμβάνουν σύνταξη λόγω της αναπηρίας των. δ)Τίτλος κυριότητας του αυτοκινήτου (πιστοποιητικό του Τελωνείου εισαγωγής του αυτοκινήτου ή εγγραφή της σχετικής συμφωνίας περί μεταβιβάσεως της κυριότητας επί αυτοκινήτου εις το ειδικό βιβλιάριο μεταβολών που έχει καθιερωθεί. ε)Σε περίπτωση που ο ανάπηρος έχει τύχει στο παρελθόν απαλλαγής άλλου αυτοκινήτου, πρέπει να προσκομίζει στον Οικον. ΄Εφορο και βεβαίωση της αρμοδίας υπηρεσίας του Υπουργείου Συγκοινωνιών, για την αχρήστευση αυτού και παράδοση των πινακίδων και της άδειας κυκλοφορίας στην υπηρεσία αυτή. Επίσης, εάν ο ανάπηρος είχε τύχει απαλλαγής προηγουμένως άλλου αυτοκινήτου που μεταβίβασε σε τρίτο, πρέπει να προσκομίσει στον Οικον. ΄Εφορο α)βεβαίωση της αρμόδιας Υπηρεσίας του Υπουργείου Συγκοινωνιών ότι, πριν από την μεταβίβαση έχει καταθέσει σ’ αυτή τις πινακίδες και την άδεια κυκλοφορίας του αυτοκινήτου αυτού και β)κεκυρωμένο αντίγραφο της συμφωνίας για τη μεταβίβαση της κυριότητος του αυτοκινήτου η οποία καταχωρήσθηκε στο ειδικό για το σκοπό αυτό βιβλιάριο. Β.ΑΝΑΠΗΡΟΙ ΠΟΛΙΤΕΣ ΠΕΡΙΟΔΟΥ ΔΙΚΤΑΤΟΡΙΚΟΥ ΚΑΘΕΣΤΩΤΟΣ 21ης Απριλίου 1967 μέχρι 23ης Ιουλίου 1974 (΄Αρθρον 1 παρ. 4 Ν. 470/76). Για την άσκηση του δικαιώματος ατελούς ταξινομήσεως και κυκλοφορίας επιβατικών αυτοκινήτων ιδιωτικής χρήσεως από τα ανωτέρω πρόσωπα, πρέπει να προσκομίζονται, εκτός από τα δικαιολογητικά που ορίζονται στην περίπτωση Α΄ εδάφια α, β, δ και ε της παρούσης παραγράφου και σχετικά αποδεικτικά στοιχεία ή έγγραφα αρμόδιας δικαστικής ή αστυνομικής αρχής από τα οποία να προκύπτει ότι, τα πρόσωπα αυτά συνεπεία της δράσεώς των κατά του δικτατορικού καθεστώτος έγιναν ανάπηροι από την αιτία αυτή. Γ.ΑΝΑΠΗΡΟΙ ΕΛΛΗΝΕΣ ΜΕΤΑΝΑΣΤΕΣ ΚΑΙ ΕΡΓΑ ΤΕΣ ΕΞΩΤΕΡΙΚΟΥ (άρθρο 1 παρ. 5 Ν. 490/76). Για την απαλλαγή από το εφάπαξ πρόσθετο ειδικό τέλος των επιβατικών αυτοκινήτων ιδιωτικής χρήσεως, που κομίζονται απο τα ανωτέρω πρόσωπα πρέπει να προσκομίζονται εκτός από τα δικαιολογητικά που ορίζονται στην περίπτωση Α΄ εδάφια α, β και δ της παρούσης παραγράφου και πιστοποιητικό της Ελληνικής Προξενικής Αρχής ή όταν δεν υπάρχει αυτή της Δημοτικής ή Αστυν. Αρχής στο οποίο να αναγράφονται όλα τα στοιχεία του επιβατικού αυτοκινήτου που κομίζεται και να βεβαιούται η υπέρ τη διετία συνεχής παραμονή και εργασία του αναπήρου στην αλλοδαπή, η αιτία της αναπηρίας του καθώς και το ότι αυτός επανακάμπτει στην Ελλάδα για οριστική εγκατάσταση. Στην περίπτωση αυτή διευκρινίζεται ότι, η ανωτέρω κατηγορία αναπήρων δεν απαλλάσσσεται και από τα τέλη κυκλοφορίας. (Αντί για τη σελ. 816,01(δ)  Σελ. 816,01(ε) Τεύχος 1388 Σελ. 71 Αυτοκίνητα  και αμαξάκια αναπήρων πολέμου 36.Ι.ε.6 ΙΙΙ.Η έκδοση της αποφάσεως, για τις ανωτέρω κατηγορίες αναπήρων, ατελούς ταξινομήσεως και κυκλοφορίας ή ταξινομήσεως μόνον κατά περίπτωση επιβατικού αυτοκινήτου προϋποθέτει την υπαγωγή αυτού στη δασμολογική κλάση 87.02.Α2, ο δε κυλινδρισμός του κινητήρα του, όπως αυτός προσδιορίζεται κατά τας εις το άρθρο 4 του Ν. 363/76 διαλαμβανόμενα να μην υπερβαίνει τα 1650 κυβικά εκατοστά εκτός των εξαιρέσεων που προβλέπονται από το νόμο. ΙV.1)Εκτός από τις κατά τόπους Οικον. Εφορίες και οι υπηρεσίας Τροχαίας κινήσεως της Ελληνικής Χωροφυλακής και της Αστυνομίας Πόλεων καθίστανται αρμόδιες για την παρακολούθηση της κατά νόμο κυκλοφορίας των επιβατικών αναπηρικών αυτοκινήτων και της τηρήσεως από τους αναπήρους των όρων και απαγορεύσεων που τίθενται από την απόφαση αυτή. 2.Οι αποφάσεις ατελούς ταξινομήσεως και κυκλοφορίας ή ταξινομήσεως μόνον κατά περίπτωση αναπηρικών αυτοκινήτων που εκδίδονται δυνάμει της αποφάσεως αυτής πρέπει να κοινοποιούνται εν αντιγράφω στην κατά τόπο αρμόδια Υποδιεύθυνση (ή Τμήμα) Τροχαίας κινήσεως, στο κατά τόπο αρμόδιο Γραφείο Ελέγχου Συγκοινωνικών με την παράκληση όπως, για κάθε τυχόν παράβαση που διαπιστώνεται από αυτά, παρέχουν, στους Οικον. Εφόρους πληροφορίες για την επιβολή των νομίμων κυρώσεων. Οι ανωτέρω αποφάσεις ατελούς ταξινομήσεως κλπ. που εκδίδονται από τους Οικον. Εφόρους πρέπει να κοινοποιούνται και στο δικαιούχο ανάπηρο. V.Η Μ. 3882/193/30.5.67 απόφασή μας, σ’ ότι αφορά τα θέματα που ρυθμίζονται από την απόφαση αυτή παύει να ισχύει. 